lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv de fr en es lv lv lv lv lv lv lv lv lv lv lv pl lv es lv lv lv lv lv lv lv lv nl lv lt lv en nl gl lv lv lv lv lv lv de ru lv nl en lv nl en lv nl ja lv lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Inguna Pranka izdod otro grāmatu – ZZ.lv
Vārda dienas svin: Elma, Menarda, Elna
Agnese Leiburga - 25.02.2022 - 8:57
Jelgavas novada pašvaldības Tūrisma punkta vadītāja Lielplatones muižā Inguna Pranka nule kā izdevusi savu otro grāmatu – “Viņa apēda visas ogles”. Pirmā – “Klusuma kliedziens” – iznāca 2019. gada oktobrī. Arī “Viņa apēda visas ogles” izdota izdevniecībā “Jumava”.
“Atšķirībā no pirmās grāmatas, kas bija mistisks detektīvromāns ar izmeklēšanām un vainīgā medīšanu šķietamā vietā un laikā “Ogles” ir daudz piezemētāks stāsts, kurā varoņi dzīvo lasītājam pazīstamākā vietā un laikā tepat Latvijā mūsdienās. Nekā utopiska un nekā neikdienišķa. Ir gan iekšējie, gan ārējie pārdzīvojumi, gan spraigi notikumi, gan arī seni, šķietami nogremdēti grēki, kas uzpeldējuši no pagātnes dziļumiem,” “Ziņām” stāsta autore.
“Pagātne ir kā kuģis, kas, reiz palaists okeānā, agrāk vai vēlāk vienmēr atgriežas ostā. Pat tad, ja tas vētrā nogrimst, straume to šūpo, un tad kaut kur okeānā sāk veidoties aizvien spēcīgākas un spēcīgākas straumes. Tā pagātne, straumes nesta, plūst dienām, mēnešiem, gadiem, līdz sasniedz tevi brīdī, kad tu sēdi okeāna krastā un malko savu trešo “Mohito”. Tieši tas notika ar Hjūstonu Trevodu. Reiz pieņemtie lēmumi bija radījuši neskaitāmus jautājumus, kas bija gatavi izskanēt, lai tādējādi uz visiem laikiem izmainītu ap sevi visu – apstākļus, likteņus, dzīves un cilvēkus…
Negaidīto un skaudro notikumu virknējumā saskatāma arī divu mazliet “apdalītu” pasauļu savstarpējā pieķeršanās kā kluss atgādinājums, ka patiesībā nekādiem rakstītiem likumiem, nevienai noteiktai diagnozei nekad nav bijusi un nebūs nozīme… Bet vai šādas mazliet “apdalītas” pasaules stāstā tiešām ir tikai divas?
Saturs turpināsies pēc reklāmas.
Divas svešinieces. Divas sievietes. Divas mātes. Viņas abas savā dziļākajā būtībā kliedza: nenovērtē par zemu sievieti, kurai ir atņemts bērns! Viņai neviena dzīves dotā ogle nav par karstu,” vēsta daiļdarba anotācija.
Inguna atklāj: “Romānu iesāku jau 2016. gada rudenī, tomēr ikdienas steiga un rūpes lika rakstīšanu atlikt. Piedzima jaunākais bērns, (esmu trīs bērnu mamma). Kad jaunākajam bērnam apritēja septiņi mēneši, pavīdēja iespēja sākt strādāt Lielplatones muižā, tādējādi rakstīšanai pavisam nepalika laika. Atsāku tikai 2019. gada ziemā, atvaļinājuma laikā. Man rakstīšana ir tāds visnotaļ sarežģīts brīdis, un domājams, ka visiem autoriem tā ir – lai kaut kas sanāktu, ir jāsakrīt brīvam laikam un iedvesmai. Ikdienā tās abas, protams, ne vienmēr grib satikties. Grāmatu pabeidzu tikai 2020. gada ziemā, un nu “Viņa apēda visas ogles” sāks savu dzīvi lielākajās Latvijas grāmatnīcās un lasītāju rokās.
Pēc pirmā darba, kas bija sanācis visnotaļ asiņains, gribējās kaut ko mierīgāku, – par sievietes iekšējiem pārdzīvojumiem un sievietes mātes rūpēm par bērnu, par to dažādo izpausmi ikdienā. Tagad, atskatoties uz sākotnējo ieceri, saprotu – lai gan var sacīt, ka stāsts ir par mātes mīlestību, tomēr arī no asinīm nekur tālu neesmu tikusi. Ir gan slepkavības, gan skaudri notikumi arī šajā darbā.”
Saturs turpināsies pēc reklāmas.
Autore arī atzīst: “Ikdienas steigu bremzējošajā kovida laikā esmu iesākusi nākamo darbu. Par kaut kādām perspektīvām uz izdošanu vēl runāt būtu daudz par ātru, jo tas ir pavisam sākuma stadijā. Diezgan paradoksāli sanāk, ka, no vienas puses, šajā situācijā, kad esam spiesti mājās pavadīt daudz vairāk laika, būtu jābūt daudz lielākam radošajam garam, bet svešādā atbildība un savādākie pienākumi, kas saradušies, to nedaudz bremzē. Mēs vienkārši esam spiesti būt tik cieši, ka paša individualitātei nav vietas, kur izplesties, un tomēr domāju, ka šis laiks ir, lai mēs, tik cieši ar savējiem kopā dzīvojot, iemācītos atkal atrast to ikdienā pazaudēto savstarpējo saikni. Par to arī runājam, to darām un izdzīvojam, un, kas zina, varbūt nākamais romāns būs tieši par to.”
Foto: no Ingunas Prankas albuma
Citas ziņas Kultūra Rakstniecība
Oktobrī sāksies vokālo ansambļu konkursa I kārta
“Toy rotaļlietu centrs – bibliotēka” Jelgavā atsāk savu darbību
Jelgavas Mūzikas vidusskolai 100 +1 – koncerts ar skatu nākotnē
No oktobra mainīsies Jelgavas Svētās Trīsvienības baznīcas torņa un muzeja darba laiks
Senās dievības ledus mākslā. Izsludināta pieteikšanās Starptautiskajam ledus skulptūru festivālam Jelgavā
Zinātnieku naktī – kosmiskie piedzīvojumi un zili brīnumi
Lai komentētu, jums jāpiesakās sistēmā.
Ražas svētku gadatirgus Jelgavas novadā
Sieviešu kora “Vizma” 50 gadu jubilejas koncerts
Jelgavas Mūzikas vidusskolas simtgades jubilejas koncerts “100+1”
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.